Inia araguaiaensis

Inia araguaiaensis er en søramerikansk elvedelfin som holder til i Araguaia-Tocantins-elvebassenget i Brasil. Den blei identifisert som en egen art i 2014.

Oppdagelse 
Oppdagelsen av at Inia araguaiaensis er en egen art, blei offentliggjort 22. januar 2014. Den blei dermed den første nyoppdaga elvedelfinarten siden 1918. Oppdagelsen blei gjort på grunnlag av DNA- og hodeskalleundersøkelser. Den har også flere tenner enn de andre elvedelfinene i Sør-Amerika. Forskerne hevder at den skilte lag med de øvrige søramerikanske elvedelfinartene for over to millioner år siden.

Beskrivelse 
Individene av arten er grå til rosa i fargen og har en kroppslengde på mellom 1,53 til 2,6 meter. I likhet med andre elvedelfiner har den en framstående panne, og en mye lengre snute og mindre øyne enn de fleste havdelfinene. Den spiser hovedsakelig fisk.

Utbredelse 
Arten lever i Araguaia-Tocantins-elvebassenget i Brasil. Man regner med at det fins om lag 1000 individer av arten.

Referanser

Eksterne lenker 
 

Tannhvaler
Pattedyr formelt beskrevet i 2014
Brasils pattedyr